nvidia/miracl-vision huggingface dataset:
मुग़ल शासकों की सूची

मुग़ल बादशाहों (फ़ार्सी: पादिशाहान-ए-हेन्दोस्तान्, پادشاهانِ هندوستان; हिन्दुस्तानी: پادشاہانِ ہندوستان, पादिशाहान-इ-हिन्दोस्तान) भारतीय उपमहाद्वीप पर मुग़ल साम्राज्य का निर्माण और शासन किया, जो मुख्य रूप से भारत, पाकिस्तान, अफ़ग़ानिस्तान और बांग्लादेश के आधुनिक देशों के अनुरूप था। मुग़लों ने 1526 से भारत के कुछ हिस्सों पर शासन करना शुरू किया और 1700 तक अधिकांश उपमहाद्वीप पर शासन किया। उसके बाद उनके राज-शक्ति में तेज़ी से गिरावट आई, लेकिन 1850 के दशक तक मुख्य रूप से वे एक शासित-प्रदेश थे। मुग़ल मध्य एशिया के तुर्की-मंगोल मूल के तैमूरी वंश की एक शाखा थे। उनके संस्थापक बाबर, फ़र्ग़ना घाटी (आधुनिक उज़्बेकिस्तान में) से एक तैमूरवंशी राजकुमार थे। वे तैमूर के प्रत्यक्ष वंशज थे (जिसे आमतौर पर पश्चिमी देशों में टॅमेरलैन के नाम से जाना जाता था) और इसके के साथ एक चंगेज़ी राजकुमारी से शादी के पश्चात चंगेज़ ख़ान से भी संबंद्धित थे। बाद के कई मुगल बादशाहों के पास शादी के गठबंधन के माध्यम से महत्वपूर्ण भारतीय राजपूत और फारसी वंश थे, क्योंकि राजपूत और फारसी राजकुमारियों के लिए सम्राट पैदा हुए थे। उदाहरण के लिए, अकबर आधा फ़ारसी था (उसकी माँ फ़ारसी मूल की थी), जहाँगीर आधा राजपूत और क्वार्टर-फ़ारसी था, और शाहजहाँ तीन-चौथाई राजपूत था। औरंगज़ेब के शासनकाल के दौरान, दुनिया की सबसे बड़ी अर्थव्यवस्था के रूप में 25% से अधिक वैश्विक जीडीपी के लायक साम्राज्य, भारतीय उपमहाद्वीप के लगभग सभी को नियंत्रित करता था, पूर्व में चटगाँव से लेकर पश्चिम में काबुल और बलूचिस्तान तक, उत्तर में कश्मीर। दक्षिण में कावेरी नदी बेसिन। मुगल वंश की वंशावली। चार्ट में प्रत्येक सम्राट की केवल प्रमुख संतानें ही प्रदान की जाती हैं। उस समय इसकी जनसंख्या का अनुमान 110 से 150 मिलियन (दुनिया की आबादी का एक चौथाई) के बीच है, जो 4 मिलियन वर्ग किलोमीटर (1.2 मिलियन वर्ग मील) से अधिक के क्षेत्र में है। 18 वीं शताब्दी के दौरान मुगल शक्ति तेजी से घटती गई और अंतिम सम्राट, बहादुर शाह द्वितीय को 1857 में ब्रिटिश राज की स्थापना के साथ हटा दिया गया। </noinclude> मुग़ल सम्राटों की सूची कुछ इस प्रकार है। (औरंगज़ेब)عالمگیر‎ قطب الدین محمد معظم معز الدین جہاں دار شاہ بہادر فروخ شیار رفیع الدرجات رفیع الدولہ روشن اختر بہادر احمد شاہ بہادر 1638 me mugal baadsha sahjhan 75% Rajput tha (1).Babar 1526- (2).Humayu 1530-1540 (3).akber 1556-1605 NCRET book mention 1542-1603 (4).jahangir 1605 1627 (5).sahjahan 1627 1658 A(6).orangjeb 1658 1707 (7).Bahadur Saha 1707-1712
भारत के वित्त मंत्री

भारत का वित्त मंत्री भारत सरकार में एक कैबिनेट मंत्री का दर्जा होता है। उसका काम देश का आम बजट तैयार करना होता है एवं वह देश की अर्थव्यवस्था का मुख्य संचालक होता है। वर्तमान (2019 से गठित) मंत्रिमंडल में निर्मला सीतारमण इस पद पर पदासीन हैं। भारत का वर्तमान वित्त मंत्री कौन है निर्मला सीतारमण
वसुन्धरा राजे सिंधिया

वसुन्धरा राजे सिंधिया भारत के राज्य राजस्थान की पूर्व मुख्यमंत्री हैं। वे राजस्थान की पहली महिला मुख्यमंत्री हैं। वसुन्धरा राजे का जन्म 8 मार्च 1953 को मुम्बई में हुआ। वह भूतपूर्व ग्वालियर राजघराने की पुत्री हैं। उनके पिता का नाम जीवाजीराव सिन्धिया और माँ का नाम विजया राजे सिंधिया है। उनके भाई माधवराव सिंधिया कांग्रेस नेता थे। उनका विवाह धौलपुर के जाट राजघराने में हुआ। उनके पुत्र दुष्यंत सिंह का विवाह निहारिका सिंह के साथ हुआ। वसुन्धरा राजे ने अपने जीवन का पहला चुनाव सन 1984 मे मध्यप्रदेश के भिडं लोकसभा क्षेत्र से लड़ा था जिसमे उनकी हार हुई। उस वक्त पूरे देश में इंदिरा गांधी की हत्या की वज़ह से काग्रेस के पक्ष मे सहानुभूति की लहर चल रही थी और इसी का फायदा उठा काग्रेस के प्रत्याशी कॄष्णा सिंह ने राजे को लगभग 88000 वोट से हरा दिया । राजे को 1984 में भाजपा की राष्ट्रीय कार्यकारिणी में शामिल किया गया था। इसके बाद 1985-87 के बीच राजे भाजपा युवा मोर्चा राजस्थान की उपाध्यक्ष रहीं। 1987 में वसुंधरा राजे राजस्थान प्रदेश भाजपा की उपाध्यक्ष बनीं। उनकी कार्यक्षमता, विनम्रता और पार्टी के प्रति वफादारी के चलते 1998-1999 में अटलबिहारी वाजपेयी मंत्रिमंडल में राजे को विदेश राज्यमंत्री बनाया गया। वसुंधरा राजे को अक्टूबर 1999 में फिर केंद्रीय मंत्रिमंडल में राज्यमंत्री के तौर पर स्वतंत्र प्रभार सौंपा गया। भैरोंसिंह शेखावत के उपराष्ट्रपति बनने के बाद उन्हें राजस्थान में भाजपा राज्य इकाई का अध्यक्ष बनी। 2013 में गहलोत सरकार को सता से हटाने के लिए उन्होंने 'सुराज संकल्प यात्रा' निकाली जिसका उन्हे भरपूर समर्थन मिला और वह राज्य की दूसरी बार मुख्यमंत्री बनीं। सन 2018 में एक बार फिर वंसुधरा राजे के चुनावी रथ 'राजस्थान गौरव यात्रा' को अमित शाह ने राजसमन्द जिले से रवाना किया जो राजस्थान की 165 विधानसभाओं से गुजरा, लेकिन इस बार वह सरकार बनाने में सफल नहीं हो सकीं। वसुंधरा राजे दो बार राजस्थान की मुख्यमंत्री रह चुकी है और वर्तमान में भारतीय जनता पार्टी की उपाध्यक्ष हैं| वसुंधरा राजे के राजनीतिक जीवन पर इतिहासकार विजय नाहर की लिखी पहली पुस्तक वसुंधरा राजे और विकसित राजस्थान प्रभात प्रकाशन, दिल्ली द्वारा प्रकाशित हुई और सर्वप्रथम राज्यपाल कल्याण सिंह को भेंट की गई।
कमन पोडिगई

तमिलनाडु में होली का दिन कामदेव को समर्पित होता है। इसके पीछे भी एक किवदन्ती है। प्राचीन काल में देवी सती (भगवान शंकर की पत्नी) की मृत्यू के बाद शिव काफी क्रोधित और व्यथित हो गये थे। इसके साथ ही वे ध्यान मुद्रा में प्रवेश कर गये थे। उधर पर्वत सम्राट की पुत्री भी शंकर भगवान से विवाह करने के लिये तपस्या कर रही थी। देवताओ ने भगवान शंकर की निद्रा को तोड़ने के लिये कामदेव का सहारा लिया। कामदेव ने अपने कामबाण के शंकर पर वार किया। भगवन ने गुस्से में अपनी तपस्या को बीच में छोड़कर कामदेव को देखा। शंकर भगवान को बहुत गुस्सा आया कि कामदेव ने उनकी तपस्या में विध्न डाला है इसलिये उन्होने अपने त्रिनेत्र से कामदेव को भस्म कर दिया। अब कामदेव का तीर तो अपना काम कर ही चुका था, सो पार्वती को शंकर भगवान पति के रूप में प्राप्त हुए। उधर कामदेव की पत्नी रति ने विलाप किया और शंकर भगवान से कामदेव को जीवित करने की गुहार की। ईश्वर प्रसन्न हुए और उन्होने कामदेव को पुनर्जीवित कर दिया। यह दिन होली का दिन होता है। आज भी रति के विलाप को लोक संगीत के रूप में गाया जाता है और चंदन की लकड़ी को अग्निदान किया जाता है ताकि कामदेव को भस्म होने में पीड़ा ना हो। साथ ही बाद में कामदेव के जीवित होने की खुशी में रंगो का त्योहार मनाया जाता है।]] कमन पोडिगई
भारवि

भारवि (छठी शताब्दी) संस्कृत के महान कवि हैं। वे अर्थ की गौरवता के लिये प्रसिद्ध हैं ("भारवेरर्थगौरवम्")। किरातार्जुनीयम् महाकाव्य उनकी महान रचना है। इसे एक उत्कृष्ट श्रेणी की काव्यरचना माना जाता है। इनका काल छठी-सातवीं शताब्दी बताया जाता है। यह काव्य किरातरूपधारी शिव एवं पांडुपुत्र अर्जुन के बीच के धनुर्युद्ध तथा वाद-वार्तालाप पर केंद्रित है। महाभारत के वन पर्व पर आधारित इस महाकाव्य में अट्ठारह सर्ग हैं। भारवि सम्भ दक्षिण भारत के महर्षि कवि के वंश भट ब्राह्मण भटनागर कायस्थ कुल में जन्मे थे। उनका रचनाकाल पश्चिमी गंग राजवंश के राजा दुर्विनीत तथा पल्लव राजवंश के राजा सिंहविष्णु के शासनकाल के समय का है। कवि ने बड़े से बड़े अर्थ को थोड़े से शब्दों में प्रकट कर अपनी काव्य-कुशलता का परिचय दिया है। कोमल भावों का प्रदर्शन भी कुशलतापूर्वक किया गया है। इसकी भाषा उदात्त एवं हृदय भावों को प्रकट करने वाली है। प्रकृति के दृश्यों का वर्णन भी अत्यन्त मनोहारी है। भारवि ने केवल एक अक्षर ‘न’ वाला श्लोक लिखकर अपनी काव्य चातुरी का परिचय दिया है।
ताला: मूर्तिकला का अनूठा केन्द्र

छत्तीसगढ के रायपुर-बिलासपुर राजमार्ग पर बिलासपुर से 30 तथा रामपुर से 85 किलोमीटर की दूरी पर भोजपुर ग्राम से 7 किमी एवं रायपुर बिलासपुर रेल्वे मार्ग के दगौरी स्टेशन से मात्र 2किमी दूरी पर अमेठी -कांपा ग्राम के समीप मनियारी नदी के तट पर स्थित ताला में दो शिव मंदिर है, जो देवरानी, जेठानी के नाम से विख्यात है। भारतीय पुरातत्व के पहले महानिदेशक एलेक्जेन्डर कलिंघम के सहयोगी जे.डी. बेलगर को तालागॉव की सूचना 1873-74 में तत्कालीन कमिश्नर फिशर ने दी। एक विदेशी पुरातत्व वेत्ता महिला जोलियम विलियम ने इसे चन्द्रगुप्त काल का मंदिर बताया।
कवि चिंतामणि

प्रसिद्ध रीति काल के कवि। , रचना - कवीकुल कल्पतरु,रस विलास
पिंपरी

पिंपरी (Pimpri) भारत के महाराष्ट्र राज्य के पिंपरी-चिंचवड नगर का एक औद्यिगिक मुहल्ला है। महाराष्ट्र की सांस्कृतिक राजधानी कहलाने वाले पुणे शहर से यह उपनगर केवल 10 किलोमीटर दूर पश्चिमोत्तर दिशा में पवना नदी के किनारे बसा है।
सोपोर

सोपोर (Sopore), जिसे सोपुर भी कहा जाता है, भारत के जम्मू और कश्मीर राज्य के बारामूला ज़िले में स्थित एक नगर है। यह ज़िले में तहसील का दर्जा रखता है। सोपोर का दूरभाष कोड 91-1954 और वाहन रेजिस्ट्रेशन कोड जेके 05 है। सोपोर टाउन में एशिया की दूसरी सबसे बड़ी फल मंडी (थोक बाजार) है। इसे कश्मीर का एप्पल टाउन भी कहा जाता है। फल मंडी के अलावा, सोपोर एशिया की सबसे बड़ी मीठे पानी की झीलों में से एक, वूलर झील के पास है।  सोपोर का मूल नाम "सुय्यापुर" था। यह सुय्या के नाम पर रखा गया था जो राजा अवंतिवर्मन (880 ईसवी) के काल में मंत्रि थे और सोपोर के निर्माण व जल-व्यवस्था में उनका बड़ा हाथ था।
बीटा वल्गैरिस

बीटा वल्गैरिस, जिसे साधारण भाषा में चुकंदर कहते हैं, अमारैन्थ परिवार का एक पादप सदस्य है। इसे कई रूपों में, जिनमें अधिकतर लाल रंग की जड़ से प्राप्त सब्जी रूप में प्रयोगनीय उत्पाद के लिये उगाया जाता है। इसके अलावा अन्य उत्पादों में इसके पत्तों को शाक रूप में प्रयोग करते हैं, व इसे शर्करा-स्रोत रूप में भी प्रयोग किया जाता है। पशु-आहार के लिये भी कहीं-कहीं प्रयोग किया जाता है। इसकी अधिकतर प्रचलित Beta vulgaris उपजाति vulgaris में आती है। जबकि Beta vulgaris उपजाति:maritima, जो ई-बीट नाम से प्रचलित है, इसी का जंगली पूर्वज है और भूमध्य सागरीय क्षेत्र, यूरोप की अंध-महासागर तटरेखा एवं भारत में उगती है। एक अन्य जंगली प्रजाति Beta vulgaris उपजाति:adanensis, यूनान से सीरिया पर्यन्त पायी जाती है। चुकंदर में अच्छी मात्रा में लौह, विटामिन और खनिज होते हैं जो रक्तवर्धन और शोधन के काम में सहायक होते हैं। इसमें पाए जाने वाले एंटीऑक्सीडेंट तत्व शरीर को रोगों से लड़ने की क्षमता प्रदान करते हैं। यह प्राकृतिक शर्करा का स्रोत होता है। इसमें सोडियम, पोटेशियम, फॉस्फोरस, क्लोरीन, आयोडीन और अन्य महत्वपूर्ण विटामिन पाए जाते हैं। चुकंदर में गुर्दे और पित्ताशय को साफ करने के प्राकृतिक गुण हैं। इसमें उपस्थित पोटेशियम शरीर को प्रतिदिन पोषण प्रदान करने में मदद करता है तो वहीं क्लोरीन गुर्दों के शोधन में मदद करता है। यह पाचन संबंधी समस्याओं जैसे वमन, दस्त, चक्कर आदि में लाभदायक होता है। चुकंदर का रस पीने से रक्ताल्पता दूर हो जाती है क्योंकि इसमें लौह भी प्रचुर मात्र में पाया जाता है। चुकंदर का रस हाइपरटेंशन और हृदय संबंधी समस्याओं को दूर रखता है। विशेषतया महिलाओं के लिए बहुत लाभकारी है। चुकंदर में बेटेन नामक तत्व पाया जाता है जिसकी आंत व पेट को साफ करने के लिए शरीर को आवश्यकता होती है और चुकंदर में उपस्थित यह तत्व उसकी आपूर्ति करता है। कई शोधों के अनुसार चुकंदर कैंसर में भी लाभदायक होता है। चुकंदर और उसके पत्ते फोलेट का अच्छा स्रोत होते हैं, जो उच्च रक्तचाप और अल्जाइमर की समस्या को दूर करने में मदद करते हैं।
लौकी

लौकी (अंग्रेज़ी: Calabash, मराठी : "दूधी भोपळा" वैज्ञानिक नाम : Lagenaria siceraria) एक सब्ज़ी है। इसे "घिया" भी कहा जाता है, हालांकि कद्दू नाम ऐसी अन्य सब्ज़िओं के लिए भी प्रयोग होता है। लौकी का पौधा एक लता होती है जिसपर लौकियाँ फलती हैं। जब फल बढ़ रहा होता है तो इसे सब्ज़ी के रूप में पकाया व खाया जाता है। इस अवस्था में इसका छिलका हरे रंग का और अंदर का गूदा श्वेत होता है। पूरी तरह पकने पर फल भूरा-खाकी हो जाता है और (भीतरी गूदा फेंककर) इसका प्रयोग बर्तन बनाने व सितार जैसे वाद्यों के निर्माण में होता है। आकार के अनुसार लौकी मुख्यतः दो प्रकार की होती है- लम्बी बेलनाकार लौकी तथा गोल लौकी। लौकी के अंदर एंटी बैक्टीरियल गुण पाया जाता है जो त्वचा को बैक्टीरिया से बचाने का काम करता है और बनाने का काम करता है । लौकी का जूस का सेवन करने से त्वचा को स्वस्थ और चमकदार बनाने में मदद मिलती है । 2. कैंसर को रोकने में फ़ायदेमंद लोकी के जूस का सेवन करने से कैंसर को रोकने में मदद मिल सकती है कुछ वैज्ञानिक रिसर्च में पाया गया है कि लौकी के अंदर ‘कीमोप्रीवेंटिव’ प्रभाव पाया जाता है जो कैंसर को दूर रखने वाला कारक होता है । जो शरीर से कैंसर को दूर रखने का काम करता है । लौकी के जूस का सेवन करने से त्वचा कैंसर होने का ख़तरा कम हो जाता है । 3. ब्लड प्रेशर को नियंत्रण करने में फ़ायदेमंद लोकी के जूस के अंदर पोटैशियम की भरपूर मात्रा पाई जाती है जो ब्लड प्रेशर को कंट्रोल करने के लिए काफ़ी फ़ायदेमंद है और यह ब्लड प्रेशर की समस्या को दूर करने में भी काफ़ी मदद कर सकता है । 4. कोलेस्ट्रॉल लेवल को नियंत्रित करें लोकी के जूस का सेवन करने से कोलेस्ट्रॉल लेवल को नियंत्रित करने में मदद मिलती है । लोकी के अंदर वसा और कॉलेस्ट्रोल की मात्रा बहुत कम होती है। लोकी के जूस का नियमित सेवन करने से रक्त में ट्राइग्लिसराइड्स और कोलेस्ट्रॉल लेवल को कम करने में काफ़ी ज़्यादा मदद मिलती है । 5. यूरिन ट्रैक्ट इन्फेक्शन मैं फ़ायदेमंद कुछ वैज्ञानिक रिसर्च में पाया गया है की लोकी के अंदर कुछ ऐसी प्रॉपर्टीज़ पाई जाती है जो यूरिनरी डिसऑर्डर से जुड़ी समस्याओं को ठीक किया जा सकता है। लोकी के अंदर विटामिन A,B,C, मिनरल और आयरन की भरपूर मात्रा पाई जाती है । लौकी के अंदर एंटीबायोटिक गुण भी पाए जाते हैं जो यूरिनरी डिसऑर्डर से जुड़ी समस्या यूरिन ट्रैक्ट इन्फेक्शन को दूर करने में काफ़ी मदद कर सकती है । 6. डायबिटीज़ के लिए फ़ायदेमंद लोकी के अंदर एंटी डायबिटीज़ गुण पाए जाते हैं जो शरीर में खून के अंदर से ग्लूकोस को कम करने का महत्वपूर्ण काम करती है साथ ही साथ लौकी का जूस पीने से इंसुलिन सीरम को बढ़ाने में मदद मिलती है जो डायबिटीज़ को दूर करने का काम करता है । 7. पाचन क्रिया मज़बूत बनाए लौकी के जूस का सेवन करने से पाचन तंत्र काफ़ी ज़्यादा मज़बूत बनता है । लौकी के अंदर फ़ाइबर पाया जाता है जो भोजन को पचाने के लिए काफ़ी ज़रूरी है ।इसके के अंदर कैलरी और कार्बोहाइड्रेट की मात्रा बेहद कम होती है । इसके अंदर पानी की मात्रा अधिक पाई जाती है और यह डाइजेस्ट काफ़ी जल्दी हो जाती है । लोकी के जूस का सेवन करने से शरीर को ठंडक भी मिलती है और यह एसिडिटी जैसी समस्या को दूर करने में भी काफ़ी ज़्यादा मददगार है । 8. वज़न कम करने में फ़ायदेमंद लौकी के जूस का सेवन करने से वज़न कम करने में काफ़ी ज़्यादा मदद मिलती है । लौकी के अंदर फ़ाइबर मौजूद होता है जिसका सेवन करने से हमें लंबे समय तक भूख का एहसास नहीं होता जिससे हमें वज़न कम करने में काफ़ी मदद मिलती है साथ ही साथ इसके जूस के अंदर वसा की मात्रा बहुत ही ज़्यादा कम होती है जिससे हमारा वज़न नियंत्रित रहता है । अधिक जानकारी के लिए निचे क्लिक करके पढ़े
ऑनलाइन विश्वकोषों की सूची

ऑनलाइन विश्वकोष उन विश्वकोषों को कहते हैं जिन्हें कम्प्यूटर या किसी अन्य आंकिक युक्ति पर अन्तरजाल के सहारे पढा जा सके। कुछ प्रमुख ऑनलाइन विश्वकोषों की सूची नीचे दी गयी है:
विंध्य क्षेत्र

विन्ध्य प्रदेश, भारत का एक भूतपूर्व प्रदेश था जिसका क्षेत्रफल 23,603 वर्ग मील था।  भारत की स्वतन्त्रता के बाद सेन्ट्रल इण्डिया एजेन्सी के पूर्वी भाग के रियासतों को मिलाकर १९४८ में इस राज्य का निर्माण किया गया था। इस राज्य की राजधानी रीवा थी। इसके उत्तर में उत्तर प्रदेश एवं दक्षिण में मध्य प्रदेश था। विंध्य क्षेत्र पारंपरिक रूप से विंध्याचल पर्वत के आसपास का पठारी भाग को कहा जाता है। १९४८ में भारत की स्वतंत्रता के बाद मध्य प्रदेश तथा उत्तर प्रदेश में स्थित कुछ रियासतों को मिलाकर विंध्यप्रदेश की रचना की गई थी। इसमें भूतपूर्व रीवां रियासत का एक बड़ा हिस्सा, बघेलखंड, बुंदेलखंड आदि थे। इसकी राजधानी रीवां थी। इसके उत्तर में उत्तर प्रदेश तथा दक्षिण में मध्य प्रदेश तथा दतिया राज था। १ नवम्बर १९५६ को ये सब मिलाकर मध्यप्रदेश बना दिए गए थे। यह क्षेत्र सांस्कृतिक दृष्टि से अत्यंत महत्वपूर्ण समझा जाता है। विंध्य प्रदेश के प्रथम मुख्यमंत्री श्री पं॰ शम्भूनाथ शुक्ल जी थे, जो शहडोल के रहने वाले थे। उनके नाम पर शहडोल में बड़ा शासकीय महाविद्यालय है और रीवा विश्वविद्यालय का सांस्कृतिक हाल भी उन्हीं के नाम पर है। राजधानी स्थित मंत्रालय में भी श्री शुक्ल जी के नाम पर कई कक्ष स्थापित है। वर्तमान मध्यप्रदेश के रीवा,मैहर,सतना, सीधी,मऊगंज,शहडोल,अनूपपुर, सिंगरौली, पन्ना,निवाड़ी,छ्तरपुर, टीकमगढ, दतिया और उमरिया जिले पूर्व विंध्य प्रदेश का भाग थे. विंध्य प्रदेश सफेद शेरों के लिए विश्व में प्रसिद्ध है. सतना जिले के बेला-गोविंदगढ मार्ग एवं रीवा-मुकुंदपुर मार्ग(निपानिया-तमरा रोड) पर मुकुंदपुर व्हाइट टाइगर सफारी की स्थापना की गयी है. जो रीवा से 12 किलोमीटर है प्राकृतिक सम्पदा से भरपूर इस प्रदेश में चूना, कोयला, हीरा, प्राकृतिक गैस जैसी अनमोल सम्पदा विद्ययमान है। 1: अवधेश प्रताप सिंह, (1948 से 1949 तक) भारतीय राष्ट्रीय कांग्रेस 2: एस.एन.मेहता, (1949 से 1952 तक) भारतीय राष्ट्रीय कांग्रेस 3: शम्भूनाथ शुक्ल, (1952 से 1956 तक) भारतीय राष्ट्रीय कांग्रेस
भारत का राजकीय प्रतीक

यह इस पृष्ठ का "देखा हुआ" स्तर तक पुनरीक्षित अवतरण है भारत का राज्य चिह्न भारत का राष्ट्रीय प्रतीक है और इसका उपयोग केंद्र सरकार, कई राज्य सरकारों और सरकारी संस्थाओं द्वारा किया जाता है। प्रतीक अशोक का सिंहचतुर्मुख स्तम्भशीर्ष का एक रूपांतर है, जो 280 ईसा पूर्व की एक मूर्ति है। प्रतिमा चार सिंहों को दर्शाने वाली एक आयामी प्रतीक है। यह दिसंबर 1947 में भारत के अधिराज्य का प्रतीक बन गया, और बाद में भारत गणराज्य का प्रतीक बन गया। भारत में वाराणसी सरनाथ संग्रहालय में संरक्षित अशोक लाट को भारत के राष्ट्रीय प्रतीक के रूप में अपनाया गया है। यह 26 जनवरी 1950 को अपनाया गया, जिस दिन भारत एक गणतंत्र बन गया।  यह प्रतीक भारत सरकार के आधिकारिक लेटरहेड का एक हिस्सा है और सभी भारतीय मुद्रा पर भी प्रकट होता है। यह कई स्थानों पर भारत के राष्ट्रीय प्रतीक के रूप में भी कार्य करता है और भारतीय पासपोर्ट पर प्रमुख रूप से प्रकट होता है। अशोक चक्र (पहिया) अपने आधार पर भारत के राष्ट्रीय ध्वज के केन्द्र में स्थित हैं। प्रतीक का प्रयोग भारत के राज्य प्रतीक (अनुचित प्रयोग का निषेध) अधिनियम, 2005 के अंतर्गत विनियमित और प्रतिबंधित है। आधिकारिक पत्राचार के लिए किसी व्यक्ति या निजी संगठन को प्रतीक का उपयोग करने की अनुमति नहीं है। वास्तविक सारनाथ राजचिह्न में चार एशियाई शेरों के पीछे पीछे खड़े हुए हैं,जो शक्ति, साहस, आत्मविश्वास और गौरव का प्रतीक है। नीचे एक घोड़ा और एक बैल है, और इसके केंद्र में एक सुंदर पहिया (धर्म चक्र) है। एक हाथी (पूरब के), एक बैल (पश्चिम), घोड़े (दक्षिण), और शेर (उत्तर की) है जो बीच में पहियों से अलग होते हैं। पूरे फूल में एक कमल पर, जीवन के स्फटिक और रचनात्मक प्रेरणा का उदाहरण देते हुए। बलुआ पत्थर के एक ही खंड से खुदी हुई, पॉलिश पूंजी को कानून के पहिये (धर्म चक्र) द्वारा ताज पहनाया गया है। 1950 में माधव साहनी द्वारा अपनाया गया प्रतीक में, केवल तीन शेर दृश्यमान हैं, चौथा दृश्य से छिपा हुआ है। दायीं तरफ बैल और बाईं ओर घूमने वाला घोड़ा है, और चरम दाएं और बायीं ओर धर्म चक्र की रूपरेखा है। Abacus के नीचे घंटी के आकार का कमल उकेरा गया है।  प्रतीक का एक अभिन्न अंग बनाने से देवनागरी लिपि में अभिलेख के नीचे लिखा गया आदर्श वाक्य है: सत्यमेव जयते  यह मुंडका उपनिषद से एक उद्धरण है, पवित्र हिंदू वेदों का समापन भाग का श्लोक है।
प्रदीप (गीतकार)

कवि प्रदीप (मूल नाम : रामचन्द्र नारायणजी द्विवेदी ; ६ फ़रवरी १९१५ - ११ दिसम्बर १९९८) भारतीय कवि एवं गीतकार थे जो देशभक्ति गीत ऐ मेरे वतन के लोगों की रचना के लिए प्रसिद्ध हैं। उन्होंने 1962 के भारत-चीन युद्ध के दौरान शहीद हुए सैनिकों की श्रद्धांजलि में ये गीत लिखा था। लता मंगेशकर द्वारा गाए इस गीत का तत्कालीन प्रधानमंत्री जवाहरलाल नेहरू की उपस्थिति में 26 जनवरी 1963 को दिल्ली के रामलीला मैदान में सीधा प्रसारण किया गया। गीत सुनकर जवाहरलाल नेहरू के आंख भर आए थे। कवि प्रदीप ने इस गीत का राजस्व युद्ध विधवा कोष में जमा करने की अपील की। मुंबई उच्च न्यायालय ने 25 अगस्त 2005 को संगीत कंपनी एचएमवी को इस कोष में अग्रिम रूप से ₹10 लाख जमा करने का आदेश दिया। . कवि प्रदीप का मूल नाम 'रामचंद्र नारायणजी द्विवेदी' था। उनका जन्म मध्य प्रदेश के उज्जैन में बड़नगर नामक स्थान में हुआ। कवि प्रदीप की पहचान 1940 में रिलीज हुई फिल्म बंधन से बनी। हालांकि 1943 की स्वर्ण जयंती हिट फिल्म किस्मत के गीत "दूर हटो ऐ दुनिया वालों हिंदुस्तान हमारा है" ने उन्हें देशभक्ति गीत के रचनाकारों में अमर कर दिया। गीत के अर्थ से क्रोधित तत्कालीन ब्रिटिश सरकार ने उनकी गिरफ्तारी के आदेश दिए। इससे बचने के लिए कवि प्रदीप को भूमिगत होना पड़ा.. पांच दशक के अपने पेशे में कवि प्रदीप ने 71 फिल्मों के लिए 1700 गीत लिखे. उनके देशभक्ति गीतों में, फिल्म बंधन (1940) में "चल चल रे नौजवान", फिल्म जागृति (1954) में "आओ बच्चों तुम्हें दिखाएं", "दे दी हमें आजादी बिना खडग ढाल" और फिल्म जय संतोषी मां (1975) में "यहां वहां जहां तहां मत पूछो कहां-कहां" है। इस गीत को उन्होंने फिल्म के लिए स्वयं गाया भी था।. आपने हिंदी फ़िल्मों के लिये कई यादगार गीत लिखे। भारत सरकार ने उन्हें सन 1997-98 में दादा साहब फाल्के पुरस्कार से सम्मानित किया। कवि प्रदीप कुमार के सम्‍मान में मध्‍यप्रदेश सरकार के कला एवं संस्‍कृति विभाग ने कवि प्रदीप राष्‍ट्रीय सम्‍मान की स्‍थापना वर्ष 2013 में की । Archived 2020-02-06 at the वेबैक मशीन पहला कवि प्रदीप राष्‍ट्रीय सम्‍मान पुरस्‍कार उत्‍तर प्रदेश के प्रसिध्‍द गीतकार गोपालदास नीरज को दिया गया।
भांग

भांग मुख्यतः भारतीय उपमहाद्वीप में पेय या मादक धूम्रपान के रूप में उपयोग में लाया जाने वाला पदार्थ है। यह मुख्यतः नारी भांग के पौधे की पत्तियों, कलियों तथा फूलों से तैयार की जाती है।
हवाई मार्ग

यह वायु परिवहन का एक महत्वपूर्ण साधन है।
संजय राष्ट्रीय उद्यान

संजय राष्ट्रीय उद्यान (Sanjay National Park), जिसे गुरु घासीदास राष्ट्रीय उद्यान (Guru Ghasidas National Park) भी कहा जाता है, भारत के मध्य प्रदेश और छत्तीसगढ़ राज्यों में स्थित एक राष्ट्रीय उद्यान है। इस उद्यान का विस्तार 466.657 कि॰मी2 (180.177 वर्ग मील) है अविभाजित मध्य प्रदेश का सबसे बड़ा राष्ट्रीय उद्यान है! यह संजय-डुबरी टाइगर रिज़र्व के अंतर्गत पड़ता है, जिसे 2008 में एक बाघ अभयारण्य घोषित किया गया था। वर्तमान में यह मध्य प्रदेश के सीधी व सिंगरौली ज़िलों और छत्तीसगढ़ के कोरिया ज़िले में अवस्थित है। संजय टाइगर रिज़र्व से ही सोन घड़ियाल अभयारण्य एवं बगदरा अभयारण्य संबद्ध हैं। राष्ट्रीय उद्यान ज्यादातर साल जंगलों से बना है। उद्यान बाघ, तेंदुआ, चीतल, सांबर, जंगली सूअर, नीलगाय, चिंकारा, सिवेट, साही, गोह और पक्षियों के तीन सौ नौ प्रजातियाँ होने का दावा करता है। सबसे आकर्षक पक्षियों में गोल्डन हुडेड ओरियल, भांगराज (रैकेट पूंछ ड्रोंगो), भारतीय पित्त रूफुस-ट्रीपाइ, लेसर एडजुटेंट, लाल सिर वाला गिद्ध, सॅनरस गिद्ध, भारतीय सफेद पूंछ वाला गिद्ध, मिस्र का गिद्ध, छप्पा (नाईटजार्स) और कई अन्य प्रजातियां हैं। संजय राष्ट्रीय उद्यान को सन् १९८१ में मध्य प्रदेश में स्थापित किया गया था। सन् २००० में मध्य प्रदेश के विभाजन के बाद इसका एक बड़ा भाग (१४४० वर्ग कि.मी.) छत्तीसगढ़ राज्य के पास चला गया। 1 नवंबर 2000 को छत्तीसगढ़ की स्थापना के बाद इनका नाम संजय राष्ट्रीय उद्यान से गुरु घासीदास राष्ट्रीय उद्यान व गुरु घासीदास टाइगर रिजर्व रखा गया। इनका नाम 2001 में बदला गया था। संजय टाइगर रिज़र्व का विस्तार सीधी जिले के कुसुमी,मझौली तहसील एवम शहडोल जिले की ब्यौहारी तहसील के अंतर्गत आता है।साथ ही साथ इससे बगदरा अभयारण्य जो कि सिंगरौली जिले की चितरंगी में है, और सोन घड़ियाल अभयारण्य जोकि सीधी जिले के साथ ही शहडोल,सतना और सिंगरौली जिले के क्षेत्रों में पड़ता है, संबद्ध हैं। इस उद्यान में मुख्यतः साल के वन हैं। बाघ, तेंदुआ, चीतल, सांबर, जंगली सुअर, चिंकारा, नीलगाय, सेही, गोह इत्यादि यहाँ के मुख्य आकर्षण हैं। इसके अलावा इस उद्यान में पक्षियों की ३०९ प्रजातियाँ पाई जाती हैं। इससे सम्बद्ध सोन घड़ियाल अभयारण्य में घड़ियाल,मगर और कछुओं की प्रजातियां ,इंडियन स्कीमर्स मुख्य आकर्षण का केंद्र हैं।साथ ही बगदरा में पाए जाने वाले काले मृग भी आकर्षण का केंद्र हैं।छत्तीसगढ़ के गुरु घासीदास राष्ट्रीय उद्यान से सटा होने के कारण यहाँ से प्रतिवर्ष आने वाला हाथियों का झुंड भी खासा आकर्षित करते हैं।
राजकमल कलामंदिर

राजकमल कमलमंदिर हिन्दी फ़िल्मों के एक निर्माता हैं।